# Verkkomainonta

**Verkkomainonta** on mainontaa, joka hyödyntää internetiä, kuten sähköpostia, verkkosivuja tai sosiaalista mediaa.

Sitä pidetään kustannustehokkaana tapana luoda tarkkaan kohdennettua ja käyttäjän toimiin sidottua mainontaa verkkoon. Verkkomainonnan tavoitteita voi olla myynnin lisääminen, kävijöiden tuominen verkkokauppaan tai tuotteen lanseeraaminen.*lähde?*

Verkkomainonnan osuuden globaaleista mainosinvestoinneista on arvioitu olevan noin 19 prosenttia (2017), kun televisiomainonnan osuus on 36 prosenttia ja mobiilimainonnan 12 prosenttia.

Yhdysvaltojen senaatin vuonna 2014 teettämän tutkimuksen mukaan verkkomainonta voi vaarantaa kuluttajien tietoturvan ja yksityisyyden.

Rakuten Marketingin vuonna 2017 tuottamassa kyselytutkimuksessa 83 prosenttia pitää verkkomainontaa häiritsevänä. Vastaajista 80 prosenttia on lisäksi sitä mieltä, että verkkomaininta ei alustasta riippumatta ole parantunut ajan myötä. Kyselyyn osallistui 2 500 ihmistä eri maista.

## Verkkomainonnan tehokkuuden seuranta

Matalat sähköisen viestinnän kustannukset alentavat verkkomainonnan julkaisemiskustannuksia verrattuna offline-mainontaan. Verkkomainonta, ja erityisesti sosiaalinen media, tarjoaa mainostajille edullisen tavan olla vuorovaikutuksessa suurten, vakiintuneiden yhteisöjen kanssa. Verkkomainonta tuottaa suurempaa voittoa kuin muilla tiedotusvälineillä.  Verkkomainostajat voivat kerätä tietoa mainostensa tehokkuudesta, kuten potentiaalisen yleisön koosta tai yleisön todellisesta reagoinnista,  kuinka kävijä päätyi heidän ilmoitukseensa, johtuiko ilmoituksesta myynti ja ladattiinko mainos todella kävijän näkyviin. Tämä auttaa verkkomainostajia parantamaan kampanjoitaan ajan myötä.

Mainonnan tehokkuuden seuranta (ad tracking) tarkoittaa teknologioiden ja menetelmien kokonaisuutta, jonka tavoitteena on kerätä ja analysoida tietoja käyttäjien vuorovaikutuksesta mainosmateriaaleihin. On olemassa useita työkaluja verkkomainonnan seurantaan: bannerimainonta, kontekstuaalinen mainonta, ponnahdusikkunamainonta ja muut tyypit. Monet verkkomainontaa tarjoavat yritykset, kuten Google, tarjoavat omia mainonnan seurantapalveluja (Google Analytics), joita voidaan tehokkaasti käyttää positiivisen sijoitetun pääoman tuoton saavuttamiseen. Kolmannen osapuolen mainonnan seurantapalveluja käyttävät usein kumppanuusmarkkinoijat. Kumppanuusmarkkinoijilla ei usein ole pääsyä tilauksen sivulle, eivätkä he siksi voi käyttää kolmannen osapuolen työkaluja. Monet yritykset ovat kehittäneet työkaluja provisioidensa tehokkaaseen seurantaan optimoidakseen tuottopotentiaalinsa. Saatu tieto näyttää markkinoijalle, mitkä mainosmenetelmät tuottavat tuloja ja mitkä eivät, ja mahdollistaa budjetin tehokkaan jakamisen.

Viimeisen klikkauksen attribuutio tarkoittaa uskomusta, että viimeinen mainos, jonka henkilö näki, todella johti myyntiin, mikä usein ei vastaa todellisuutta. Kuitenkin jos henkilö näki mainoksen yhdellä sivustolla ennen siirtymistään toiselle ja osti sitten, on mahdollista, etteivät tiedot siirry sivuston vaihdon jälkeen, jolloin käytettävissä on vain viimeisen klikkauksen attribuutio.

## Lähteet

## Aiheesta muualla

* Kuvia tai muita tiedostoja aiheesta Verkkomainonta Wikimedia Commonsissa